Starý Plzenec

**Starý Plzenec** je mesto v okrese Plzeň-mesto v Plzenskom kraji. 2. mája 2006 tu žilo 4628 obyvateľov a jeho rozloha je .

Od 1. januára 2007 je súčasťou okresu Plzeň-mesto, nie je však súčasťou mesta Plzeň. V meste sídli najväčší český výrobca šumivého vína, spoločnosť *Bohemia Sekt*.

## História
Prvá písomná zmienka o Starom Plzenci (vtedy ešte zvanom *Plzeň*) sa datuje k roku 976, kedy pri tomto přemyslovskom hradisku knieža Boleslav II. porazil vojsko nemeckého kráľa Ota II. V podhradí postupne vyrástlo mestské sídlo s radom kostolov a čulým obchodným ruchom na ceste z Prahy do Bavorska, ktoré až do konca 13. storočia patrilo k najdôležitejším v českom štáte. Po roku 1295, kedy kráľ Václav II. neďaleko založil *Novú Plzeň* (t.j. terajšie mesto Plzeň), *Stará Plzeň* upadala.

## Hospodárstvo a doprava
Mesto je napojené na významnú železničná trať Plzeň - České Budějovice a sídli v ňom najväčší český výrobca sektu, firma *Bohemia sekt, a.s.*

## Pamätihodnosti
* Slovanské hradisko Hůrka, severne od mesta, od 10. do 13. storočia stredisko správy západných Čiech. Dochované základy kostolov sv. Vavrinca a sv. Kríža. 
* Rotunda svätého Petra a Pavla z 10. storočia v areáli hradiska, najstarší stojaci kostol v západných Čechách.
* Hrad Radyně, zrúcanina gotického hradu, založeného Karolom IV. okolo roku 1356 južne od mesta.
* Prírodná pamiatka Andrejšky, skalný hrebeň na severozápadnom úbočí Radyně.
* Prírodná pamiatka Čierna stráň
* Kostol Narodenia Panny Márie v miestnej časti Malá Strana (niekdajšom podhradí hradiska), pôvodom románsky z 12. storočia, dnešná podoba gotická zo 14. storočia, s barokovými úpravami z roku 1695
* Kostol Narodenia svätého Jána Krstiteľa na Masarykovom námestí, pôvodne románsky, založený asi kniežaťom Jaromírom začiatkom 11. storočia, neskôr úplne prebudovaný na goticky 
* Stĺp so sochou Panny Márie Immaculaty z roku 1721 so sprievodnými sochami sv. Jozefa, Václava, Ľudmily a Barbory, na Masarykovom námestí
* Pomník padlých na Masarykovom námestí
* Fontána so sochou Neptúna na Masarykovom námestí
* Radnica
* Fara
* Socha svätého Blažeja
* Súsošie Piety

Väčšinu turisticky pozoruhodných miest v meste a okolí spája 9 km dlhá okružný Staroplzenecký náučný chodník.

## Časti mesta
* **Starý Plzenec**
# Staré mesto
# Malá strana
# Vilová štvrť
* Sedlec

## Rodáci
* Stanislav Suda - hudobný skladateľ
* Josef Poláček - český afrikanista

## Galéria

Image:Stary_Plzenec_CZ_Rotunda_of_St_Peter_from_NNE_with_Radyne_Castle_on_horizorn_117.jpg|Rotunda sv.&nbsp;Petra s&nbsp;mestom a hradom Radyně v&nbsp;pozadí
Image:Castle_Radyně.jpg|Hrad Radyně
Image:051030_006u.jpg|Andrejšky
Image:Stary_Plzenec_CZ_Nativity_of_Virgin_Mary_Church_0630.jpg|Kostol Narodenia Panny Márie
Image:Stary_Plzenec_CZ_Masaryk_Square_pano_from_S_0605.jpg|Masarykove námestie
Image:Stary_Plzenec_CZ_St_John_the_Baptist_Church_from_SE_608.jpg|Kostol Narodenia sv.&nbsp;Jána Krstiteľa
Image:Stary Plzenec CZ Town Hall 0602.jpg|Radnica
Image:Stary_Plzenec_CZ_Bohemia_Sekt_sparkling_wine_factory_0589.jpg|Továreň na víno Bohemia Sekt


## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* www.staryplzenec.cz oficiálna stránka
* Mesto na portal.gov.cz

## Zdroj

Kategória:Mestá v Česku